CELEX: 62006CA0096
Language: fi
Date: 2008-03-13 00:00:00
Title: Asia C-96/06: Yhteisöjen tuomioistuimen tuomio (kolmas jaosto) 13.3.2008 (Finanzgericht Hamburgin (Saksa) esittämä ennakkoratkaisupyyntö) — Viamex Agrar Handels GmbH v. Hauptzollamt Hamburg-Jonas (Asetus (EY) N:o 615/98 — Direktiivi 91/628/ETY — Vientituet — Kieltäytyminen — Direktiivin 91/628/ETY noudattamatta jättäminen — Eläinten hyvinvoinnin haittaaminen — Todistustaakka — Näytön puuttuminen)

9.5.2008   
            
            
               FI
            
            
               Euroopan unionin virallinen lehti
            
            
               C 116/3
            
         Yhteisöjen tuomioistuimen tuomio (kolmas jaosto) 13.3.2008 (Finanzgericht Hamburgin (Saksa) esittämä ennakkoratkaisupyyntö) — Viamex Agrar Handels GmbH v. Hauptzollamt Hamburg-Jonas
   (Asia C-96/06) (1)
   
   (Asetus (EY) N:o 615/98 - Direktiivi 91/628/ETY - Vientituet - Kieltäytyminen - Direktiivin 91/628/ETY noudattamatta jättäminen - Eläinten hyvinvoinnin haittaaminen - Todistustaakka - Näytön puuttuminen)
   (2008/C 116/05)
   Oikeudenkäyntikieli: saksa
   Ennakkoratkaisua pyytänyt tuomioistuin
   Finanzgericht Hamburg
   Pääasian asianosaiset
   
      Kantaja: Viamex Agrar Handels GmbH
   
      Vastaaja: Hauptzollamt Hamburg-Jonas
   Oikeudenkäynnin kohde
   Ennakkoratkaisupyyntö — Finanzgericht Hamburg — Vientitukijärjestelmän soveltamista koskevista erityisistä yksityiskohtaisista säännöistä elävien nautaeläinten hyvinvoinnin osalta kuljetuksen aikana 18.3.1998 annetun komission asetuksen (EY) N:o 615/98 (EYVL L 82, s. 19) 5 artiklan 3 kohdan tulkinta — Toimivaltaisen viranomaisen mahdollisuus evätä vientituki kun se katsoo ”– — saatavilla olevien muiden — – seikkojen perusteella”, että eläinten suojelusta kuljetuksen aikana ja direktiivien 90/425/ETY ja 91/496/ETY muuttamisesta 19.11.1991 annetun neuvoston direktiivin 91/628/ETY (EYVL L 340, s. 17) säännöksiä ei ole noudatettu — Todistustaakka — Tuen epääminen sillä perusteella, että on käytetty alusta, joka on merkitty sellaisten alusten luetteloon, jotka eivät täytä direktiivin 91/628/ETY vaatimuksia (negatiivinen luettelo), kun ei ole olemassa seikkoja, joiden perusteella voitaisiin päätellä, että eläinten hyvinvointi on tosiasiallisesti heikentynyt
   Tuomiolauselma
   
               1)
            
            
               Siitä huolimatta, että viejä on esittänyt vientitukijärjestelmän soveltamista koskevista erityisistä yksityiskohtaisista säännöistä elävien nautaeläinten hyvinvoinnin osalta kuljetuksen aikana 18.3.1998 annetun komission asetuksen (EY) N:o 615/98 5 artiklan 2 kohdan mukaisesti asiakirjat, toimivaltainen viranomainen voi katsoa, että eläinten suojelemisesta kuljetuksen aikana ja direktiivien 90/425/ETY ja 91/496/ETY muuttamisesta 19.11.1991 annettua neuvoston direktiiviä 91/628/ETY, sellaisena kuin se on muutettuna 29.6.1995 annetulla neuvoston direktiivillä 95/29/EY, ei ole noudatettu mainitun asetuksen 5 artiklan 3 kohdan mukaisesti. Toimivaltainen viranomainen saa kuitenkin tehdä tämän päätelmän ainoastaan nojautumalla asetuksen N:o 615/98 5 artiklassa tarkoitettuihin asiakirjoihin, saman asetuksen 4 artiklassa tarkoitettuihin eläinten terveyttä koskeviin kertomuksiin tai kaikkiin muihin sellaisiin objektiivisiin seikkoihin, joilla on vaikutusta eläinten hyvinvointiin ja joilla viejän esittämät asiakirjat voidaan asettaa kyseenalaisiksi, ja tarvittaessa viejän tehtävänä on osoittaa, miltä osin se näyttö, johon toimivaltainen viranomainen vetoaa sen päätelmänsä tueksi, että direktiiviä 91/628, sellaisena kuin se on muutettuna direktiivillä 95/29, ei ole noudatettu, ei ole merkityksellistä.
            
         
               2)
            
            
               Toimivaltainen viranomainen saa asetuksen N:o 615/98 5 artiklan 3 kohdan mukaisesti evätä vientituen direktiivin 91/628, sellaisena kuin se on muutettuna direktiivillä 95/29, eläinten terveyttä koskevien säännösten noudattamatta jättämisen perusteella, vaikka minkään seikan perusteella ei voida päätyä siihen, että kuljetettujen eläinten hyvinvointi olisi konkreettisesti heikentynyt.
            
         
      (1)  EUVL C 96, 22.4.2006.